Але ж летась мы вырашылі зрабіць для фестывалю і штосьці больш сімвалічнае — заснаваць спецыяльны прыз. Нам уяўлялася, што, з аднаго боку, ён павінен радаваць сваёй прыгажосцю. З іншага — адпавядаць слогану “Белтэлекама”: “На сувязі з сусветам”, што цалкам натуральны пры міжнародным размаху фестывалю. Нарэшце, прыз павінен падкрэсліваць высокагуманістычную, духоўную накіраванасць “Лістапада”. Гэты фестываль — адзін з нашых любімых праектаў, таксама мы плённа супрацоўнічаем са “Славянскім базарам у Віцебску”, бо падтрымліваем, найперш, высокую культуру, інтэлектуальны пачатак, духоўнасць у самым шырокім сэнсе гэтага слова.— Абмяркоўваючы, як будзе выглядаць прыз, — прадоўжыла Марыя Сталярова, — мы праводзілі сацыялагічнае апытанне, некалькі мазгавых штурмаў. “Прэтэндэнтаў” на ролю сімвала было шмат, напрыклад, тое ж дрэва як сімвал жыцця.